आरोप है कि युवक हवाला के जरिये आतंकियों के लिए पैसे जुटाता था। एनआईए के एक आधिकारिक प्रवक्ता ने बुधवार को दिल्ली में भी इसकी जानकारी दी है। बताया कि लश्कर ए तैयबा की भारत में गतिविधियों की जांच के मामले में पांचवे आरोपी अब्दुल समद को गिरफ्तार कर दिल्ली लाया गया। उसे अदालत में पेश किया गया। उन्होंने बताया कि समद को यहां एक प्राधिकृत अदालत में पेश किया गया। कोर्ट ने आतंकवादी गतिविधियों के लिए पैसा जुटाने के मामले में आरोपी को छह दिन के लिए एनआईए की हिरासत में भेज दिया है।